கேள்வி: மகாதீர் முகமது - மருத்துவப் பணி பற்றி நீங்கள் என்ன அறிந்துள்ளீர்கள்?
பதில்: படிமம்:This is our former 4th and 7th Prime Minister Dr. Mahathir bin Mohamad in his Kedah clinic circa 1957.jpg 1953 ஆம் ஆண்டு மலாயா பல்கலைக்கழகம் பட்டம் பெற்ற பிறகு, மகாதீர் பினாங்கு பொது மருத்துவமனையில் தனது பணியைத் தொடங்கினார். 1954 முதல் அலோர் செட்டார், லங்காவி, ஜித்ரா, பெர்லிஸ் அரசு மருத்துவமனைகளில் பணியமர்த்தப்பட்டார். அவரது மனைவி 25 ஆண்டுகள் அரசு மருத்துவராகப் பணியாற்றியபோது, ​​மகாதீர் அரசுப் பணியில் இருந்து விலகி, "மாகா கிளினிக்" என்ற தனியார் மருத்துவமனையைத் தொடங்கினார். மலேசியாவில் மலாய்க்காரர்களால் நிறுவப்பட்ட முதல் தனியார் மருத்துவமனை இதுவாகும். மகாதீரும் அவரது மனைவி சித்தி அசுமாவும் நலன்புரி, பொது சுகாதார நடவடிக்கைகளிலும் ஈடுபட்டனர். கெடா காசநோய் சங்கத்தின் தலைவராக அவர் பணியாற்றினார், ரப்பர் தோட்டங்களில் உள்ள இந்திய தொழிலாளர்களை பார்வையிட்டார், அதே நேரத்தில் அவர் கெடா குடும்பக் கட்டுப்பாடு சங்கத்தில் தன்னார்வத் தொண்டு செய்தார்.Barry Wain, ''Malaysian Maverick'' (2009): p.14 தனது மருத்துவப் பயிற்சியிலிருந்து கிடைத்த பணத்தைக் கொண்டு, மகாதீர் தனது தொழில்முனைவோர் ஆர்வத்தில் ஈடுபட்டு, சொத்து மேம்பாடு, தகரச் சுரங்கம், ஒரு உரிமம் பெற்ற எரிபொருள் நிலையம், அச்சியந்திரசாலை ஆகியவற்றில் முதலீடு செய்தார். மலாய் வணிக சபையை நிறுவ உதவி, அதன் இயக்குநராகவும் பணியாற்றினார்.Barry Wain, ''Malaysian Maverick'' (2009): p.15-16